ДО 
ОБЩИНСКИ СЪВЕТ – ВРАЦА


ПРЕДЛОЖЕНИЕ
от Калин Каменов
Кмет на Община Враца


Относно: Допускане изработването на проект за Подробен устройствен план - план за регулация и застрояване (ПУП-ПРЗ) за промяна на предназначението на земеделска земя, поземлен имот с идентификатор № 12259.34.18, находящ се в 
м. „Сениче“, землището на гр. Враца и обособяването му нов урегулиран поземлен имот, с предназначение „за производствени и складови дейности“.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Община Враца е постъпило заявление с вх. № 9400-0-10670 / 18.08.2026 г. от Емил Симеонов Николов, собственик на поземлен имот с идентификатор № 12259.34.18  по Кадастралната карта и кадастралните регистри (КККР) на гр. Враца, находящ се в 
м. „Сениче“, землището на гр. Враца за допускане изработването на проект за Подробен устройствен план – план за регулация и застрояване (ПУП-ПРЗ) за промяна предназначението на земеделска земя, представляваща поземлен имот с идентификатор № 12259.34.18 по КККР, находящ се в м. „Сениче“, землището на гр. Враца, с начин на трайно ползване „нива“ и обособяване от него на нов урегулиран поземлен имот с предназначение „за производствени и складови дейности“, в новообособена устройствена зона „Пп“ (Предимно производствена).
Мотивираното предложение предвижда и регламентиране на свободно застрояване в новообразувания урегулиран поземлен имот, в новообособена устройствена зона „Пп“ (Предимно производствена).
Към заявлението са приложени документи за собственост – нотариален акт вписан в Служба по вписванията – Враца с Акт № 37, том 19, дело № 3471 от 2024 г.; Скица 
№ 15-183033 / 03.02.2025 г., издадена от СГКК – Враца; Решение № КЗЗ-02 / 29.01.2026 г. на Комисията по чл. 17, ал. 1, т. 1 от ЗОЗЗ; Решение № ВР-34-ПР / 2025 на РИОСВ – Враца  и Задание съгласно чл. 125 от ЗУТ за изготвяне на ПУП-ПРЗ.
На основание гореизложеното и във връзка с чл. 21, ал. 1, т. 11 и ал. 2 от Закона за местното самоуправление и местната администрация (ЗМСМА) и чл. 124а, ал. 1 във връзка с чл. 110, ал. 1, т. 1 от Закона за устройство на територията (ЗУТ), предлагам Общински съвет – Враца да допусне изработването на Подробен устройствен план – план за регулация и застрояване (ПУП-ПРЗ) за промяна предназначението на земеделска земя, представляваща поземлен имот с идентификатор № 12259.34.18 по КККР, находящ се в м. „Сениче“, землището на гр. Враца, с начин на трайно ползване „нива“ и обособяване от него на нов урегулиран поземлен имот с предназначение „за 



производствени и складови дейности“, в новообособена устройствена зона „Пп“ (Предимно производствена), както и регламентиране на застрояването в него, като се заложат пределно допустимите градоустройствени параметри и показатели за съответната устройствена зона, за което предлагам проект на решение.

Приложения: 
1. Копие от документ за собственост;
2. Скица № 15-183033 / 03.02.2025 г., издадена от СГКК – Враца; 
3. Решение № КЗЗ-02 / 29.01.2026 г. на Комисията по чл. 17, ал. 1, т. 1 от ЗОЗЗ;
4. Решение № ВР-34-ПР / 2025 на РИОСВ – Враца;
5. Копие от задание;

Проект!
О Б Щ И Н С К И   С Ъ В Е Т – В Р А Ц А
Р Е Ш Е Н И Е
№........................................
                                                     от.........................................
ОТНОСНО:  Допускане изработването на проект за Подробен устройствен план - план за регулация и застрояване (ПУП-ПРЗ) за промяна на предназначението на земеделска земя, поземлен имот с идентификатор № 12259.34.18, находящ се в 
м. „Сениче“, землището на гр. Враца и обособяването му нов урегулиран поземлен имот, с предназначение „за производствени и складови дейности“.
О Б Щ И Н С К И   С Ъ В Е Т
На основание чл. 21, ал. 1, т. 11 и ал. 2 от Закона за местното самоуправление и местната администрация (ЗМСМА) и чл. 124а, ал. 1, чл. 124б, ал.1 и чл. 125 във връзка с чл. 110, ал. 1, т. 1 от Закона за устройство на територията (ЗУТ) и при мотиви изложени в предложението,
Р Е Ш И:
[bookmark: _GoBack]1. Одобрява задание и разрешава изработването на Подробен устройствен план – план за регулация и застрояване (ПУП-ПРЗ) за промяна предназначението на земеделска земя, представляваща поземлен имот с идентификатор № 12259.34.18 по КККР, находящ се в м. „Сениче“, землището на гр. Враца, с начин на трайно ползване „нива“ и обособяване от него на нов урегулиран поземлен имот с предназначение „за производствени и складови дейности“, в новообособена устройствена зона „Пп“ (Предимно производствена).
2. Застрояването в новообособения урегулиран поземлен имот да се предвиди с начин на застрояване – „свободно“, като се заложат пределно допустимите устройствени параметри и показатели за съответната зона „Пп“ (Предимно производствена). 
3. Подробният устройствен план – план за регулация и застрояване да се разработи съгласно изискванията на Наредба № 8/2001 г. на МРРБ за обема и съдържанието на устройствените схеми и планове и Наредба № 7/2003 г. за правила и нормативи за устройство на отделните видове територии и устройствени зона.
4. Възлага на Кмета на община Враца, на основание чл. 124б, ал. 2 от ЗУТ, в 
7-дневен срок от приемане на настоящето решение да го разгласи с обявление на определените за това места в сградата на Община Враца и го публикува на интернет страницата на общината.
5.  Решението не подлежи на оспорване съгласно чл. 124б, ал. 4 от ЗУТ.

